《登圭峰旧隐寄荐福栖白上人》
唐代·李洞

返照塔轮边，残霖滴几悬。夜寒吟病甚，秋健讲声圆。

粟穗干灯焰，苔根浊水泉。西峰埋藓石，秋月即师禅。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。